Na temelju članka 36. stavka 10. i 13. Zakona o održivom gospodarenju otpadom („Narodne novine“ 94/13. i 73/17) i članka 29. Statuta Grada Cresa („Službene novine Primorsko-goranske županije br. 29/09, 14/13, 5/18, 25/18), Gradsko vijeće Grada Cresa na sjednici održanoj \_\_\_\_\_\_\_\_\_\_\_\_\_\_\_\_\_2019. godine, donijelo je

**O D L U K U**

**o provedbi posebnih mjera sprječavanja odbacivanja otpada**

**na području Grada Cresa u 2019. godini**

**Članak 1.**

Odlukom o provedbi posebnih mjera sprječavanja odbacivanja otpada (u daljnjem tekstu: Odluka) određuju se posebne mjere sprječavanja odbacivanja otpada na lokacijama na kojima je u više navrata utvrđeno nepropisno odbacivanje otpada na području Grada Cresa (u daljnjem tekstu: Grada).

**Članak 2.**

Temeljem Izvješća o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisno odbačenog otpada, kao i mjera za uklanjanje odbačenog otpada u okoliš na području Grada Cresa za 2018. godinu, utvrđuju se sljedeće lokacije na kojima će se provoditi posebne mjere sprječavanja odbacivanja otpada na području Grada u 2019. godini:

1. uz državnu cestu D100 (blizu naselja Loznati),
2. uz naselje Hrasta (divlje odlagalište Jelovica),
3. uz županijsku cestu prema Gavzi,
4. na području heliodroma, Cres.

**Članak 3.**

Na lokacijama navedenima u članku 2. ove Odluke provodit će se posebne mjere radi sprječavanja odbacivanja otpada na sljedeće načine:

* učestala kontrola lokacija od strane komunalnih redara,
* postavljanje znakova upozorenja o zabrani odbacivanja otpada,
* postavljanje prepreka za sprječavanje odbacivanja otpada,
* zaprimanje prijava i provjerom na terenu.

**Članak 4.**

Za provedbu mjera iz članka 3. ove Odluke koristiti će se sredstva Proračuna Grada Cresa za 2019. godinu.

**Članak 5.**

Ova Odluka stupa na snagu osmog dana od dana objave u Službenim novinama Primorsko-goranske županije.

KLASA: 363-04/19-1/4

URBROJ: 2213/02-04-02/3-19-13

Cres, \_\_\_\_\_\_\_\_\_\_\_ 2019. godine

GRAD CRES

GRADSKO VIJEĆE

Predsjednik

Marčelo Damijanjević

**OBRAZLOŽENJE**

**PRIJEDLOGA ODLUKE O PROVEDBI POSEBNIH MJERA SPRJEČAVANJA ODBACIVANJA OTPADA NA PODRUČJU GRADA CRESA U 2019. GODINI**

1. **PRAVNI TEMELJ**

Temeljem članka 28. stavka 1. točke 3. Zakona o održivom gospodarenju otpadom (Narodne novine RH br. 94/13, 73/17, 14/19, u nastavku: ZOGO) propisano je da je izvršno tijelo jedinice lokalne samouprave dužno na svom području osigurati sprječavanje odbacivanja otpada na način suprotan zakonu, kao i uklanjanje na taj način odbačenog otpada.

Temeljem članka 36. stavkom 10. ZOGO propisano je da je predstavničko tijelo jedinice lokalne samouprave dužno, temeljem Izvješća iz stavka 9. istog članka (Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada) donijeti Odluku o provedbi posebnih mjera sprječavanja odbacivanja otpada u odnosu na lokacije na kojima je u više navrata utvrđeno nepropisno odbacivanja otpada, te sukladno odredbi članka 29. Statuta Grada Cresa („Službene novine Primorsko-goranske županije br. 29/09, 14/13, 5/18, 25/18) kojim je propisano da Gradsko vijeće Grada Cresa donosi odluke i druge opće akte koji su mu stavljeni u djelokrug zakonom ili podzakonskim aktima.

1. **OSNOVNA PITANJA I PRIKAZ STANJA KOJA SE UREĐUJE AKTOM**

Predmetna Odluka donosi se po prihvaćanju Izvješća o lokacijama i količinama odbačenog otpada, troškovima uklanjanja odbačenog otpada i provedbi mjera sprječavanja nepropisnog odbacivanja opada. Odlukom se utvrđuju lokacije na kojima će se provoditi posebne mjere sprječavanja odbacivanja otpada, definiraju se mjere koje će se poduzimati u cilju sprječavanja ponovljenog nepropisnog odbacivanja otpada na navedenim lokacijama, te se navode izvori financijskih sredstava potrebni za realizaciju aktivnosti navedenih u predmetnoj Odluci.

1. **PROCJENA POTREBNIH FINANCIJSKIH SREDSTAVA ZA PROVEDBU AKTA**

Za realizaciju posebnih mjera iz članka 3. Odluke koristiti će se financijska sredstva osigurana u Proračunu Grada Cresa.